Diari Oficial de la Generalitat Valenciana


Sumari del DOGV 1378, del 11-09-1990 (1990/818678)

RESOLUCIÓ de 30 de juliol de 1990, de la Direcció General d'Administració Local, per la qual es fa pública la declaració d'urgent ocupació dels béns i drets subjectes a expedient d'expropiació forçosa de l'Ajuntament d'Algemesí.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1378

Data del DOGV
:   11-09-1990

Secció del DOGV
:   ALTRES DISPOSICIONS

Número del document
:   1990/818678


Data del document
:   30-07-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 30 de juliol de 1990, de la Direcció General d'Administració Local, per la qual es fa pública la declaració d'urgent ocupació dels béns i drets subjectes a expedient d'expropiació forçosa de l'Ajuntament d'Algemesí.  
Per resolució de la Conselleria d'Administració Pública de 27 de juliol de 1990, ha estat declarada la urgent ocupació dels béns afectats per expedient d'expropiació forçosa instruït i tramitat per l'Ajuntament d'Algemesí (València), la qual copiada textualment diu:  
«L'Ajuntament d'Algemesí, després d'aprovar el projecte d'expropiació i d'haver acomplert cis restants requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa, per cedir-lo a la Conselleria d'Obres Públiques, Urbanisme i Transports amb la finalitat de construir el pas inferior de la via fèrria San Ignacio de Loyola (1ª fase).  
Aquesta declaració es fonamenta en la necessitat de complir les previsions efectuades pel Pla de Supressió de Passos a Nivell subscrit per RENFE i la Generalitat Valenciana.  
Sotmès l'expedient a informació pública i notificat individualment als afectats, no han estat presentades reclamacions.  
El tràmit del procediment es realitzà de conformitat amb el que preveu la Llei d'expropiació forçosa i el seu reglament.  
Per això, i ateses les facultats que m'atorga el RD 3318/1983, de 25 d'agost, en relació amb el Decret 114/1985, de 25 de juliol, del Consell de la Generalitat Valenciana, he resolt:  
Declarar la urgent ocupació dels béns i drets subjectes a expedient d'expropiació forçosa, instruït per l'Ajuntament d'Algemesí per a la cessió de terrenys a la Conselleria d'Obres Públiques, Urbanisme i Transports amb la finalitat de construir el pas inferior de la via fèrria, San Ignacio de Loyola (1ª fase).  
Béns afectats:  
a) Parcel·la propietat de Fibaco, SL, amb una superfície de 315,50 m2.  
b) Parcel·la propietat de Fertilizantes Valencia, SA, amb una superfície que s'expropiarà de 3287,99 m2.  
c) Parcel·la propietat del Sr. Jesús Miquel Pascual i altres, amb una superfície, que és expropiada, de 781,42 m2.»  
Cosa que fem pública per a coneixement general i als efectes de l'article 56 del Reglament d'expropiació forçosa, per tal que els interessats, des de l'endemà d'aquesta publicació en el Diari Oficial de la Generalitat Valenciana i fins el moment d'alçar-ne l'acta prèvia puguen, formular-hi per escrit, davant l'Ajuntament d'Algemesí, al·legacions als únics efectes d'esmenar possibles errors en la relació dels béns afectats per la urgent ocupació.  
València, 30 de juliol de 1990. - El Director General d'Administració Local: Salvador Verger i Estrela.